Diari Oficial de la Generalitat Valenciana


Sumari del DOGV 9276, del 11-02-2022 (2022/1056)

RESOLUCIÓ de 4 de febrer de 2022, de la Consellera de Sanitat Universal i Salut Pública, per la qual s'aplica el Programa especial de productivitat per a la prestació de mòduls addicionals de reforç en els equips d'Atenció Primària, en 2022, aprovat per l'Acord de 21 de gener de 2022, del Consell, al personal de la Inspecció de Serveis Sanitaris de la Conselleria de Sanitat Universal i Salut Pública.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9276

Data del DOGV
:   11-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/1056


Data del document
:   04-02-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu
    * productivitat
    * salari per rendiment
    * personal sanitari

RESOLUCIÓ de 4 de febrer de 2022, de la Consellera de Sanitat Universal i Salut Pública, per la qual s'aplica el Programa especial de productivitat per a la prestació de mòduls addicionals de reforç en els equips d'Atenció Primària, en 2022, aprovat per l'Acord de 21 de gener de 2022, del Consell, al personal de la Inspecció de Serveis Sanitaris de la Conselleria de Sanitat Universal i Salut Pública. [2022/1056]  
  
Antecedents i fonaments de dret  
Amb data 21 de gener de 2022, es va aprovar l'Acord del Consell d'aprovació del Programa especial de productivitat per a la prestació de mòduls addicionals de reforç en els equips d'Atenció Primària, en 2022, publicat en el DOGV de 4 de febrer de 2022.  
Com s'indica en l'acord esmentat, la pressió assistencial en Atenció Primària, afegida la sobrecàrrega relacionada amb la pandèmia per la covid-19, continua generant demora en la consulta a demanda per part de la ciutadania, especialment en èpoques d'impossibilitat de contractació per absència de professionals en les borses d'ocupació temporal.  
  
L'elevat increment en la transmissió comunitària, per la circulació de la soca òmicron en tot el territori nacional, afegida a l'esforç que està realitzant tota l'atenció primària en la campanya de vacunació, tant en els centres educatius, punts de vacunació com en els centres sanitaris, fa necessari que es reforcen els equips d'Atenció Primària per part del personal de la Inspecció de Serveis Sanitaris de la Conselleria de Sanitat Universal i Salut Pública.  
  
El Consell Interterritorial del Sistema Nacional de Salut, a través de la Comissió de Salut Pública realitzada el passat 30 de desembre de 2021, va acordar l'adaptació de l'estratègia de detecció precoç, vigilància i control de la covid-19 en períodes d'alta transmissió comunitari, com el que ens trobem en l'actualitat, amb les taxes d'incidència més altes de tota la pandèmia.  
El reforç necessari als equips d'Atenció Primària per part de la Inspecció de Serveis Sanitaris, que està habilitada legalment per a l'exercici de les funcions que s'indiquen, consistirà en l'emissió i control dels comunicats de baixa i alta d'incapacitat temporal en els processos per la covid-19 que requerisquen aïllament.  
Cal recordar que, a l'indicat personal de la Inspecció de Serveis Sanitaris, també li és aplicable el que s'estableix en el Decret 91/2021, de 2 de juliol, del Consell, de regulació del sistema d'incentivació retributiva del personal gestionat per la conselleria competent en matèria de sanitat.  
Per tot això, i amb la finalitat de donar solució a la problemàtica plantejada, i en virtut de les competències que m'atribueix el Decret 105/2019, de 5 de juliol del Consell, pel qual s'estableix l'estructura orgànica bàsica de la Presidència i de les conselleries de la Generalitat, modificat pel Decret 184/2020, de 13 de novembre, i el Decret 185/2020, de 16 de novembre, de 2020, del Consell, d'aprovació del Reglament orgànic i funcional de la Conselleria de Sanitat Universal i Salut Pública, resolc:  
  
Primer. Objecte  
La present resolució té per objecte:  
1. L'aplicació del que s'estableix en el Programa especial de productivitat per a la prestació de mòduls addicionals de reforç en els equips d'Atenció Primària, en 2022, aprovat per l'Acord del Consell de 21 de gener de 2022, al personal de la Inspecció de Serveis Sanitaris de la Conselleria de Sanitat Universal i Salut Pública.  
2. Aquesta aplicació consistirà en el reforç als equips d'Atenció Primària, en l'emissió i control dels comunicats de baixa i alta d'incapacitat temporal, en els processos per covid-19 diagnosticats, i que requerisquen aïllament.  
  
Segon. Efectes  
Aquesta resolució tindrà efectes des del 14 de gener de 2022, i mentre dure la situació excepcional descrita.  
  
Tercer. Publicació  
Aquesta resolució es publicarà en el Diari Oficial de la Generalitat Valenciana.  
  
València, 4 de febrer de 2022.- La secretària autonòmica de Salut Pública i del Sistema Sanitari Públic (p. s. Decret 185/2020): Isaura Navarro Casillas.